Aquest 2020 és un any de canvis arreu del món, i nosaltres us volem ajudar a entendre'ls. En temps de crisi, el periodisme compromès és més important que mai i el vostre suport és l'únic que pot assegurar la continuïtat de VilaWeb.Si ho vols i ho pots fer, col·labora amb VilaWeb

Avui ha transcendit que el BOE, on es publiquen ara les ordres en comptes del DOGC pel 155, s’ha inventat el nom de tres comarques catalanes, referint-se a la Garrotxa, el Maresme i la Noguera com a Breña, Marisma i Nogal. Fonts del departament de Treball han informat a VilaWeb que l’errada havia estat conseqüència una mala traducció del mateix departament.

La intervenció de la Generalitat per part del govern espanyol ha comportat l’alteració del dia a dia de l’administració a tots els nivells. Un dels detalls que han transcendit és que els homes de negre, els representants de Moncloa, han imposat el castellà com a llengua de comunicació.

El cas no ha estat passat per alt per la Direcció General de Política Lingüística, que en el seu compte de Twitter ha recordat: ‘L’única forma oficial dels topònims de les comarques és la catalana.’